tomron87/hebrew-wikipedia-sentences-corpus huggingface dataset:
לאחר שפעילות זו הופסקה פנתה החברה אל שוק הסלולר והחלה לייבא ולשווק טלפונים סלולרים מתוצרת סמסונג הקוריאנית.
בנוסף לכך, עד שנת 2005 סאני נכנסה אל תחום ההשקעות הפיננסיות וביצעה לא מעט השקעות במספר חברות, כגון סאיטקס, דסק"ש, גנדן השקעות וקבוצת IDB, והפכה בהן לבעלת עניין.
משנת 2006, פעלה סאני גם בתחום הפילנתרופיה ותרמה כספים לחברת "דרך הלוטוס" (חברה פרטית לתועלת הציבור הנמצאת בבעלות מלאה של בן דב).
בשנת 2005 אילן בן דב רכש את חברת ההשקעות ירדן (ששינתה את שמה לטאו תשואות ונהפכה לזרוע ההשקעות שלו) ומכר לה את תיק ההשקעות של סאני.
באוגוסט 2005 רכשה את סניפי רשת החנויות "שיא תקשורת" ומיזגה אותן לדינמיקה.
ביולי 2008 רכשה את השליטה בחברת סקיילקס מידי מפעלים פטרוכימיים בישראל.
בפברואר 2014 נלקח מסאני הזיכיון למכירת טלפונים סלולרים למפעילות הסלולר הגדולות בישראל.
ביולי 2014 פרסמה הבורסה לניירות ערך בתל אביב על השעיית המסחר בניירות הערך של החברה לאור התפטרות כל חברי הדירקטוריון של החברה ולאור אי הבהירות בענייניה.
באוגוסט 2014 מכרה סאני את כל החזקותיה בחברת יוזר טרנד (בעלת נטקראפט) לחברה פרטית שבשליטת אילן בן דב.
בספטמבר 2014 מכרה את כל החזקותיה בחברת סקיילקס וכיום מחזיקה ב-1.4% מחברת פרטנר (שהיא גם בעלת 012 סמייל).
בפברואר 2015 סאני מכרה את יתרת מניות מובילאיי.
בינואר 2012 מכרה סאני בניין ברמת גן (בית תפוז) לאיש העסקים ג'רי לוי בסכום של 13.2 מיליון שקל.
נכון ליולי 2014 לסאני חוב כולל של 304 מיליון שקל לנושיה, מתוכו מחזיקים בעלי האג"ח כ-269 מיליון שקל ובנק מזרחי טפחות כ-28 מיליון שקל.
באוגוסט 2015 הושלם הסדר חוב בחברה במסגרתו הוסכם על ביטול החוב בתמורה לקבלת חלק מהון המניות בחברה.
וכך הפכה חברת לפידות לבעלת השליטה בסאני.
ממאי 1991 ועד לפברואר 1998 פעלה בייבוא ושיווק משחקי וידאו מתוצרת sega כבעלת זיכיון.
במקביל פעלה גם בייבוא משחקי נינטנדו באופן לא רשמי.
מאוגוסט 1994 ועד לינואר 2010 שיווקה והפיצה טלפונים סלולרים באמצעות רשת דינמיקה סלולר (דין דינמיק) בשיתוף חברת סלקום.
משנת 1995 ועד 1997 פיתחה, הפיצה, ומכרה משחקי מחשב בשיתוף הד ארצי באמצעות חברת מיראז' מולטימדיה.
מינואר 2000 ועד יוני 2001 עסקה בפיתוח פתרונות האצה לתשתיות אינטרנט ובאספקת שרתים ייעודיים לטיפול באתרי אינטרנט בינוניים וגדולים באמצעות מרנטיקס בשיתוף חברת ג.א.פ.
ממאי 2001 ועד אוקטובר 2011 החזיקה בכ-5% מחברת מיניליין שהייתה יבואנית טלפונים סלולרים מתוצרת LG.
מפברואר 1998 ועד לספטמבר 2014 פעלה בייבוא ושיווק טלפונים סלולרים מתוצרת סמסונג הדרום קוריאנית לרשת חנויות סמסונג סלולר וחנויות פרטיות בישראל באמצעות החברות: סקיילקס וסאני תקשורת.
מספטמבר 2009 - כיום, מחזיקה סאני בכ-1.4% ממניות חברת פרטנר תקשורת.
מאוגוסט 1999 ועד אוגוסט 2014 החזיקה בשליטת החברה הציבורית יוזר טרנד שעסקה בתחום האינטרנט באמצעות חברת הבת סאני-קום.
ממרץ 2000 ועד אוקטובר 2002 הפעילה בשיתוף חברת פלאפון את GoNext אשר סיפקה גישה לאינטרנט מטלפונים סלולרים.
מינואר 2004 ועד יוני 2011 פעלה בתחום שידורי הווידאו באינטרנט באמצעות BlogTV.
מאוגוסט 1999 ועד ספטמבר 2013 הפעילה את פורטלי האינטרנט אחלה, תפוז אנשים ו-flix.
מינואר 2010 ועד אוגוסט 2014 הייתה בעלת חברת נטקראפט העוסקת באפיון, עיצוב ופיתוח בתחום האינטרנט והסלולר.
משנת 1995 ועד מרץ 2010 מנכ"ל החברה היה שחר לנדאו.
במרץ 2010 מונה יהל שחר למנכ"ל החברה ולאחר 4 שנות העסקה, בסוף יוני 2014 התפטר מתפקידו ומייד לאחר מכן התפטרו גם שאר חברי הדירקטוריון כולל יושב הראש אילן בן דב.
בעקבות גל ההתפטרויות בצמרת הנהלת החברה סאני נותרה ללא מנכ"ל ודירקטורים, ובית המשפט המחוזי בתל אביב החליט למנות את עורך הדין גיא גיסין לבעל תפקיד בסאני באופן זמני.
סאני אוגבמודיה אומורגי הוא כדורגלן ניגרי המשחק בעמדת החלוץ באסטורגה.
אומורגי התחיל את הקריירה שלו באוסמדה באבס המקומית.
בגיל 14 עזב לספרד והצטרף לנומנסיה.
בהמשך שיחק אומורגי גם במחלקות הנוער של ריאל מדריד, אספניול ומונטאנירוס.
בגיל 18 חזר לנומנסיה והצטרף לקבוצת המילואים של המועדון.
במהלך הקריירה שלו שיחק גם בוויקטוריה, טורבייחה, בינפאר, טומלוסו ופלנסיה.
בשנת עזב את ספרד לראשונה מזה 10 שנים וחתם בגזירה יונייטד מליגת העל המלטזית בה שיחק חצי עונה.
בקיץ חתם בתאנדר ביי צ'יל מארצות הברית.
אחרי תקופה קצרה חזר לספרד כאשר חתם במרידה.
בקיץ חתם בצליה מליגת העל הסלובנית.
בעונתו הראשונה במועדון הבקיע 12 שערי ליגה ב-35 משחקים.
ב-1 בפברואר 2017 הושאל להפועל כפר סבא עד לסיום העונה.
ב-14 בפברואר 2021, אומורגי חתם בלינקולן רד אימפס מליגת העל של גיברלטר בכדורגל.
ויליאם "סאני" קריס (23 באוקטובר 1927 - 19 בנובמבר 1977) היה מוזיקאי ג'אז אמריקאי.
קריס היה סקסופוניסט אלט בולט בתקופת הבי בופ, וכמו נגנים רבים הושפע רבות מצ'ארלי פארקר.
ויליאם קריס נולד בממפיס, טנסי ועבר ללוס אנג'לס בגיל 15. קריס ניגן במספר להקות, ביניהן זו של הווארד מק'גי, בה ניגן גם צ'ארלי פארקר.
קריס פיתח סגנון משלו, תמציתי ובלוזי בתקופה זו, ולמרות שסגנונו הבסיסי לא השתנה מהותית, הטכניקה שלו המשיכה להתפתח.
קריס המשיך לנדוד בין להקות והקליט, בין היתר עם ג'וני אוטיס ובילי אקסטיין.
פריצתו הגדולה של קריס הגיעה ב-1947, בכמה ג'אם סשנז שאורגנו על ידי האמרגן נורמן גרנאז.
ב-1956 חתם עם "תקליטי אימפריאל" מניו יורק והקליט כמה אלבומים ביניהם "Jazz U.S.A", "Go Man!" וסאני קריס מנגן קול פורטר, יחד עם הפסנתרן סאני קלארק.
קריס הקליט גם את האלבום "At the Crossroads" עם הפסנתרן וינטון קלי.
ב-1965 חתם קריס בחברת Prestige והמשיך להקליט אלבומים שהתבססו בעיקר על סגנון ההארד בופ וזכו לשבחים.
עבודותיו המאוחרות הופיעו בחברות "Muse" ו"אימפולס!".
ב-1977, קריס חלה בסרטן הקיבה, מחלה שהובילה להתאבדותו בירייה.
קונראד יטיס "סאני" קלארק (Conrad Yeatis "Sonny" Clark 21 ביולי 1931 - ינואר 13, 1963) היה פסנתרן ג'אז אמריקאי שניגן בעיקר בסגנון ההארד בופ.
קלארק נולד בהרמיני שבפנסילבניה, עיירת כורי פחם מזרחית לפיטסבורג, הצעיר מבין שמונה ילדים.
אביו, אמורי קלארק, שהיה כורה פחם, מת ממחלת ריאות כאשר סאני היה בן שבועיים.
כאשר סאני היה בן 12 עברה המשפחה לפיטסבורג.
בעת ביקור אצל דודתו בקליפורניה, כאשר היה בן 20, החליט קלארק להישאר והחל לנגן עם הסקסופוניסט וורדל גריי.
קלארק עבר לסן פרנסיסקו וניגן עם הבסיסט אוסקר פטיפורד ובמהלך 1953 הצטרף לקלרינטן באדי דה פרנקו עמו הופיע בארצות הברית ובאירופה עד ינואר 1956, כאשר הצטרף ללייטהאוס אול-סטארז, בראשותו של הבסיסט הווארד רמזי.
קלארק, שרצה לחזור לחוף המזרחי הצטרף בפברואר 1957 לדיינה וושינגטון, כפסנתרן מלווה, במטרה לעבור לניו יורק.
בניו יורק, קלארק הפך לנגן מבוקש בין השאר בגלל נגינתו הקצבית.
קלארק הקליט רבות עבור חברת בלו נוט יחד עם כמה מהבולטים בנגני ההארד בופ, ביניהם קני בורל, דונלד בירד, פול צ'יימברס, ג'ון קולטריין, דקסטר גורדון, ארט פארמר, קרטיס פולר, גרנט גרין, פילי ג'ו ג'ונס, קליפורד ג'ורדן, ג'קי מקלין, האנק מובלי, ארט טיילור ווילבור וייר.
בנוסף הקליט קלארק גם עם צ'ארלס מינגוס, סאני רולינס, בילי הולידיי, סטנלי טרנטיין, סאני קריס ולי מורגן.
כמוביל קלארק הקליט את האלבומים Dial "S" for Sonny , Sonny's Crib, Sonny Clark Trio עם פול צ'יימברס בבס ופילי ג'ו ג'ונס בתופים (כולם בשנת 1957).
ב-1958 הקליט את האלבום 'Cool Struttin הנחשב לקלאסיקת הארד בופ.
אלבום נוסף בשם Sonny Clark Trio עם ג'ורג דוביבייה בבס ומקס רואץ' בתופים יצא ב--1960.
קלארק מת בניו-יורק ב-1963 בגיל 31; סיבת המוות הרשמית היא התקף לב, אך הסברה היא כי הגורם האמיתי הוא מנת יתר של הרואין.
הפסנתרן ביל אוונס שהיה חברו הקרוב של קלארק הקדיש לו, לאחר מותו, את הקטע "NYC's No Lark" (אנגרמה של סאני קלארק באנגלית) בתקליטו Conversations with Myself (1963).
ג'ון זורן היה חבר בהרכב בשם הרביעייה לזכר סאני קלארק שהקליט אלבום מלחניו ב-1985, בנוסף הקליט מלחניו של קלארק יחד עם ביל פריזל וג'ורג' לואיס, באלבומים News for Lulu (1988).ו-More News for Lulu (1992).
סאני דינסה , הידוע יותר בשם הבמה שלו, אקאם (Akam) הוא מתאבק קנדי, המופיע בארגון ההיאבקות WWE, בתוכנית הדגל Raw.
דינסה היה האלוף הקנדי במשקל כבד בהיאבקות חופשית שלוש שנים ברציפות משנת 2011 ועד שנת 2013. כמו כן, הוא זכה במדליית זהב בקטגוריית 115 קילוגרם במשחקי הקיץ בקנדה 2009 ובמדליית כסף במשחקים הפאן-אמריקאיים 2011, שנערכו בגוודלחרה.
דינסה התחרה בטורניר העפלה לאולימפיאדת לונדון 2012, אך הפסיד בקרב העפלה.
הוא נחשב כעילוי לקראת האולימפיאדה בריו, אך עזב את ענף ההיאבקות לאחר שהוצע לו חוזה מה־WWE בשנת 2014.
באוקטובר 2014 דווח שדינסה חתם על חוזה עם ה־WWE והחל להתאמן במתחם ה־Performance Center.
את הופעת הבכורה שלו בזירה ערך בתחילת אפריל 2015 באירוע שלא שודר לטלוויזיה כחלק מהתוכנית NXT שהתקיימה באורלנדו, פלורידה.
קרב זה היה באטל רויאל שבסופו של דבר נוצח על ידי סקוט דוסון.
בפברואר 2016 דינסה צוות לגזים סלמאני ובחודש אפריל הם נודעו בשם Authors of Pain (בקיצור AOP ובתרגום לעברית: "יוצרי הכאב").
ב־24 באוגוסט שונה שמו של דינסה לשם אקאם, בעוד השם של סלמאני שונה לרזאר.
הזוג התחרו בטורניר הזוגות לזכר דאסטי רודס וזכו בו לאחר שניצחו בגמר את הזוג TM-61 כחלק מהאירוע NXT TakeOver: Toronto.
באירוע NXT TakeOver: San Antonio, שנערך ב־28 בינואר 2017, השניים ניצחו את ג'וני גרגאנו ותומאסו צ'אמפה (הידועים בתור #DIY) וזכו באליפות הזוגות של NXT.
באירוע NXT TakeOver: Brooklyn III, שנערך ב־19 באוגוסט הצמד הפסיד את התארים לקבוצת SAnitY (אריק יאנג ואלכסנדר וולף).
ב־17 בינואר 2018 השניים ניצחו את הסטריט פרופיטס (אנג'לו דוקינס ומונטז פורד) בקרב שקבע את זהות הזוג שיתאבק על אליפות הזוגות נגד אלופי הזוגות מקבוצת The Undisputed Era (בובי פיש וקייל אוריילי) שייערך באירוע NXT TakeOver: Philadelphia.
ב־7 במרץ AOP גברו על TM-61 במסגרת רבע הגמר של טורניר הזוגות לזכר דאסטי רודס.
ב־28 במרץ AOP ניצחו בחצי הגמר של הטורניר את הסטריט פרופיטס והעפילו לגמר נגד רודריק סטרונג ואלוף בריטניה של ה-WWE, פיט דאן.
בקרב זה, שהתקיים ב־7 באפריל, אקאם ורזאר כשלו בניסיונם לזכות בגביע ובחגורות האליפות, ולמעשה הזוג שזכה בקרב ושמר על חגורות האליפות היו קייל אוריילי ואדם קול (שמילא את מקומו של בובי פיש הפצוע).
ב־9 באפריל יממה לאחר האירוע רסלמניה במסגרת התוכנית Raw, ערכו ה־Authors of Pain את הופעת הבכורה שלהם ברוסטר הראשי, ביחד עם המנג'ר שלהם, פול אלרינג.
השניים נענו לאתגר שהציבו בפניהם הית' סלייטר וריינו, ואף ניצחו אותם.
לאחר הקרב אמרו אקאם ורזאר לאלרינג להישאר מאחור, סימן לכך שהוא לא ינהל אותם יותר בעתיד.
שבוע לאחר מכן שניהם התאבקו שוב נגד סלייטר וריינו וגברו עליהם.
ב־30 באפריל השניים ניצחו זוג מקומי מקנדה (התוכנית התקיימה במונטריאול).
אקאם ורזאר נעדרו מן המרקע לתקופה של כחודשיים עקב חוסר ברעיונות לשלב אותם בתוכנית, אך ב־25 ביוני חזרו השניים וגברו על זוג מקומי.
לאחר מכן, אקאם ורזאר ניצחו את טייטוס וורלדוויד (טייטוס אוניל ואפולו קרוז) בשתי תוכניות, גם ב־2 ביולי וגם ב־16 ביולי.
ב־30 ביולי אקאם הפסיד בקרב יחידים לאפולו קרוז.
ב־13 באוגוסט, אקאם ורזאר שיתפו פעולה עם מוג'ו ראולי בקרב שלושה נגד שלושה והפסידו לטייטוס אוניל, אפולו קרוז ובובי רוד.
ב־3 בספטמבר, השניים ניצחו זוג מקומי, כשהמנג'ר שלהם היה הג'נרל מנג'ר של התוכנית 205 לייב, דרייק מאבריק.
ב־24 בספטמבר, הם הצטרפו לשורות ברון קורבין וביחד הם הפסידו לקבוצת ה"מגן" (דין אמברוז, רומן ריינס וסת' רולינס).
ב־29 באוקטובר, אקאם ורזאר התחרו בקרב זוגות משולש נגד בובי רוד וצ'אד גייבל ונגד האסנשן (קונור וויקטור) בקרב שבו רוד וגייבל ניצחו.
ב־5 בנובמבר, אקאם ורזאר ניצחו את סת' רולינס בקרב האנדיקאפ 2 נגד 1 וזכו באליפות הזוגות של Raw.
באירוע סדרת ההישרדות, שנערך ב־18 בנובמבר, AOP ניצחו הצמד את אלופי הזוגות של סמאקדאון, הבר (סזארו ושיימוס) בקרב אלופים נגד אלופים.
לילה לאחר מכן הם הפסידו לבובי רוד וצ'אד גייבל, בקרב שלא היה על התואר.
ב־26 בנובמבר, הצמד הגן בהצלחה על חגורות האליפות של Raw, כשרשמו ניצחון על בובי רוד וצ'אד גייבל.
ב־3 בדצמבר, אקאם ורזאר ביחד עם דרייק מאבריק ניצחו בקרב האנדיקאפ 3 נגד 2 את בובי רוד וצ'אד גייבל.
ב־17 בדצמבר, AOP הפסידו בקרב זוגות מרובע, שכלל את הריבייבל (דאש ויילדר וסקוט דוסון), The B-Team (בו דאלאס וקורטיס אקסל) והלוצ'ה האוס פארטי (קאליסטו ולינסה דוראדו), וקבע את זהות הזוג שיקבל הזדמנות עתידית להתחרות על אליפות הזוגות של Raw.
לאחר שבועות שהופיעו על המרקע בסדרת סרטונים, השניים חזרו להתאבק ב־25 בנובמבר וגברו על קורט הוקינס וזאק ריידר.
באותה התוכנית הם התערבו בקרב המרכזי, כשתקפו את קווין אואנס בקרב שלו נגד סת' רולינס, ומעשה זה הוביל לפסילת הקרב.
ב־13 בינואר 2020, השניים ביחד עם סת' רולינס ניצחו בקרב שלושה נגד שלושה את ביג שואו, קווין אואנס וסמואה ג'ו לאחר עזרה מצידו של באדי מרפי, שהצטרף לקבוצתם.
ב־3 בפברואר, AOP ובאדי מרפי ניצחו בקרב הדחות שלושה נגד שלושה את קווין אואנס וה־Viking Raiders (אריק ואיבר).
שבוע לאחר מכן, AOP, מרפי ורולינס ניצחו בקרב ארבעה נגד ארבעה את קווין אואנס, סמואה ג'ו וה־Viking Raiders.
ב־9 במרץ, AOP, רולינס ומרפי ניצחו בקרב ארבעה נגד ארבעה את הסטריט פרופיטס (אנג'לו דוקינס ומונטז פורד) וה־Viking Raiders.
ב־4 בספטמבר, אקאם ורזאר שוחררו מהחוזה שלהם בארגון.
PWI דירג אותו במקום ה־204 מתוך 500 המתאבקים הטובים ביותר לשנת 2018
אליפות הזוגות של Raw (פעם אחת) - עם רזאר
אליפות הזוגות של NXT (פעם אחת) - עם רזאר
טורניר הזוגות לזכר דאסטי רודס לשנת 2016 - עם רזאר
סאני היא סדרת אנימציה קנדית-אמריקאית לילדים שנוצרה על ידי אייבי לונגסטף, נכתבה על ידי ג'ודי ריינולדס, בריאן הוהלפלד ואלן דנטון ובוימה על ידי שון סלס דייב, בארטון תומאס וג'ואי סו.
הסדרה שודרה במקור ב-21 באוגוסט 2017 בניקלודיאון.
בישראל הסדרה שודרה בדיבוב לעברית בשנת 2018 בניק ג'וניור.
הסדרה היא בת 2 עונות ו-60 פרקים באורך 21 דקות כל אחד.
הסדרה עוקבת אחר מעצבת שיער מקצועית בשם סאני, שעובדת בסלון שלה.
סאני משתמשת ביצירתיות ובידע שלה בתחום טיפוח השיער כדי לפתור בעיות.
במאית הדיבוב בעברית היא ענת ניב, ומפיקי הדיבוב של הסדרה הן ענבר שטגר עזרא והדס מוזס.
שם הדמותמדבב/ת באנגליתמדבב/ת בעבריתסאנילילה קרופורדאלונה אלכסנדרדודלרוב מוריסוןדורון בן-עמירוקסאלן לוז ריברהעדי בר לבבליירטיילור לודרמןעינת אזולאיטימיקווין דודהתומר לויסינדימליוסה ואן דר שיףמאי יעקובסוןסקרץ'ג'וש רובןדניאל מגון
הניהול המוזיקלי ותרגום השירים נעשו על ידי ענת ניב, אמנואל שטיינבאום, דורון ברגר, מיכל בכר ואפי בן ישראל.
עונהמספר פרקיםתקופת שידור מקורית רשת שידורשידור ראשוןשידור אחרון1402721 באוגוסט 201710 באוגוסט 2018ניקלודיאון1321 באוקטובר 201823 ביוני 2019ניק ג'וניור220914 באפריל 20191 בדצמבר 2019111 במרץ 2020פריים וידאו
סאני איילס ביץ' היא עיר בת כ-22,000 תושבים הממוקמת בסמוך למיאמי ביץ', פלורידה, ונמצאת על אי מחסום מוקף במימי האוקיינוס האטלנטי ונתיב המים התוך-חופי בחצי הדרך בין מיאמי ופורט לודרדייל.
בשנת 1920 רכש הארווי בייקר גרייבס, משקיע פרטי, שטח אדמה בגודל 5.92 ק"מ לפיתוח כאתר תיירות, וכינה את המקום "סאני איילס" ("איים שמשיים").
באותה שנה החלה בניית העיירה, אשר הוכרזה כעיר ב-1997.
בשנותיה הראשונות כונתה העיירה "צפון מיאמי ביץ'".
בשנת 1931 שונה שמה ל"סאני איילס" וב-1997, כשהוכרזה כעיר, הפכה לסאני איילס ביץ'.
עם השלמת גשר האולובר בשנת 1925, הפך השטח לנגיש מחוף מיאמי, ומשך אליו יזמים שהרחיבו נחלים, חפרו תעלות וכניסות, ויצרו איים וחצאי איים לבניית נכסים ומלונות ומוטלים על קו החוף במפרץ ביסקיין .
בשנות ה-20 בנה קרל גראהם פישר, בעליו של פישר איילנד, מסלול מרוצים מעץ מלא עם עמדות ל-12,000 צופים, המכונה "המסלול המהיר פולפורד-מיאמי".
אירוע זה, שנערך ב-22 בפברואר 1926, זכה לכינוי "מרוץ גביע קרל גראהם פישר", והיה מבשר למרוצי המכוניות בערים אחרות בפלורידה כדייטונה ביץ' וסברינג.
בספטמבר 1926, לאחר מרוץ אחד בלבד, נהרס המסלול על ידי הוריקן מיאמי.
סאני איילס התפתחה באטיות עד שנות ה-50 של המאה ה-20, כאשר הבתים החד-משפחתיים הראשונים נבנו באזור חופי הזהב.
במהלך שנות ה-50 וה-60 הוקמו למעלה מ-30 מוטלים לאורך שדרת קולינס, כולל אושן פאלם, המוטל הראשון בן שתי קומות בארצות הברית, עוצב על ידי נורמן גילר בשנת 1948, הוא פותח ובבעלות משפחת גינגולד במשך 45 השנים הבאות וסיפק מקפצה לפיתוח כלכלי של סאני איילס.
בשנת 1982 נקבע מזח סאני איילס ביץ' כאתר היסטורי.
בראשית אמצע שנות ה-80 הוא עבר שיקום ונפתח מחדש לציבור בשנת 1986. המזח נפגע קשה באוקטובר 2005 על ידי הוריקן וילמה וכעבור שמונה שנים הוא שופץ ונפתח מחדש, ב-15 ביוני 2013, כ"מזח הדיג של ניופורט".
אנשים העוסקים בפיתוח יוזמה וקידום כמו מייקל דזר השקיעו רבות בבניית בתי מלון ובתים משותפים רבי קומות תוך רישוי השם דונלד טראמפ עבור חלק מהבניינים למטרות קידום מכירות.
חופי העיר משתרעים לאורך ארבעה ק"מ.
רוב תושביה הם יהודים ובתוכם מתגוררת גם קהילה גדולה מתושבי נתניה.
לעיתים מכונה העיר גם "מוסקבה הקטנה", בשל דוברי הרוסית הרבים המתגוררים בה.
סאנט מארטי (בספרדית: Sant Martí) הוא אחד מעשרת מחוזות ברצלונה הממוקם בחלק המזרחי של העיר.
המחוז נקרא גם מחוז מס' 10.
המחוז נתחם בים התיכון, בסנט אדריה דל בסוס ובארבעה מחוזות נוספים של העיר - סיוטאט וולה, ל'אשמפלה, הורטה גינארדו וסאנט אנדראו.
סאנט מארטי סופח לתחום העיר ברצלונה רק בסוף המאה ה-19 כאשר לפני כן סאנט מארטי היה כפר אוטונומי, ולפני 1714 סאנט מארטי היה קהילה דתית של כנסיית סנטה מריה דל מאר.
נכון ל-2005 אוכלוסיית סאנט מארטי מנתה כ-221,029 תושבים, מה שהפך אותה באותה העת לרובע השני המאוכלס ביותר בברצלונה.
המחוז הוא הרבייעי בגודלו מבחינת שטח (המחוז משתרע על פני 10.8 קמ"ר), והשישי מבחינת צפיפות אוכלוסייה (20.466 תושבים לקמ"ר).
מחוז סאנט מארטי הוא המחוז עם האמיד ביותר מבין עשרת מחוזות ברצלונה.
סאנטס-מונז'ואיק (בספרדית: Sants-Montjuïc) הוא אחד מעשרת מחוזות ברצלונה הממוקם בקצה הדרומי של העיר.
המחוז נקרא גם מחוז מס' 3. המחוז הוא הגדול ביותר בברצלונה - הוא משתרע על פני 22.94 קמ"ר, אשר הם מעל למחמישית משטחה הכולל של העיר ברצלונה.
נכון למפקד האוכלוסין של 2005 מנתה אוכלוסיית המחוז 177,636 תושבים.
זהו המחוז השלישי בגודל אוכלוסייתו.
המחוז גובל במחוזות לס קורטס, אישמפלה, סיוטט וליה, ובעיריות לה'הוספיטאלט דה לוברגאט, ואל פראט דה לוברהגאט.
(הרובע השלישי בשטחו) והתגוררו בו 142,598 תושבים בשנת 2005. הוא נמצא בחלק הצפוני של העיר, וגובל בנהר בזוס, שתי עיירות סמוכות במטרופולין, סאנט אדריה דה בזוס וסנטה קולומה דה גרמנט, ועוד שלושה ממחוזות ברצלונה: נואו באריס, הורטה גינארדו וסאנט מארטי.
מחוז סאנט אנדראו מחולק ל-7 השכונות להלן:
אל קונגרס אי אלס אינדיאנס
סאנטו-מתיאס רובלי (בפינית: Santtu-Matias Rouvali; נולד ב-5 בנובמבר 1985) הוא מנצח ונגן כלי הקשה פיני.
כיום הוא המנצח הראשי של התזמורת הפילהרמונית של טמפרה, של התזמורת הסימפונית של גטבורג ושל תזמורת פילהרמוניה.
רובלי נולד בלאהטי למשפחה של מוזיקאים.
הוריו של רובאלי ניגנו בתזמורת הסימפונית של לאהטי.
הוא הבכור מבין שלושת הבנים במשפחתו.
אחד מאחיו הצעירים מת בתאונת דרכים בגיל 23.
רובלי למד כלי הקשה בצעירותו, והמשיך את לימודיו באקדמיית סיבליוס.
רובלי התחרה במוקדמות הסולנים הפיניים לאירוויזיון למוזיקאים צעירים ב-2004 כנגן כלי הקשה.
כנגן כלי הקשה הופיע עם תזמורות כמו התזמורת העירונית מיקלי, התזמורת הסימפונית של לאהטי ותזמורת רדיו פינלנד.
בגיל 22 הוא התמקד יותר בלימודי ניצוח באקדמיית סיבליוס, שם כללו מוריו את יורמה פאנולה, לייף זגרסטאם והאנו לינטו.
בספטמבר 2009 ניצח רובלי על תזמורת רדיו פינלנד כמנצח מחליף.
הוא ניצח לראשונה על הסינפונייטה של טפיולה בנובמבר 2010. מאוחר יותר באותו חודש, הסינפונייטה של טפיולה כינתה את רובלי כאמן בשיתוף עם התזמורת, החל מספטמבר 2011, בהסכם של 3 שנים.
רובלי ניצח לראשונה על התזמורת הפילהרמונית של טמפרה בינואר 2010. לאחר מכן חזר כמנצח אורח בדצמבר 2011. בספטמבר 2012 הודיעה התזמורת על מינויו של רובלי למנצח הראשי שלה, החל מעונת 2013–2014, עם חוזה ראשוני ל-3 שנים.
חוזהו בטמפרה הוארך מאוחר יותר ל-2020. באפריל 2022, הודיעה התזמורת כי רובלי יסיים את תפקידו בטמפרה בתום עונת 2022–2023
מחוץ לפינלנד, רובלי ניצח לראשונה על התזמורת הפילהרמונית של קופנהגן בנובמבר 2011. לאחר מכן הוא הפך למנצח אורח ראשי של התזמורת הפילהרמונית של קופנהגן בעונת 2013–2014. באוגוסט 2014 ערך רובלי את הופעתו הראשונה בניצוח אורח עם התזמורת הסימפונית של גטבורג.
במאי 2016, התזמורת הודיעה על מינויו של רובלי למנצח הראשי הבא שלה, החל מעונת 2017–2018, עם חוזה ראשוני ל-4 שנים.
במאי 2019, התזמורת הודיעה על הארכת החוזה של רובלי עד 2025.
רובלי ניצח לראשונה על תזמורת פילהרמוניה בינואר 2013. במרץ 2017 הודיעה הפילהרמוניה על מינויו של רובלי לאחד משני המנצחים האורחים הראשיים החדשים שלה, החל בעונת 2017–2018. במאי 2019, הפילהרמוניה הודיעה על מינויו של רובלי למנצח הראשי הבא שלה, החל בעונת 2021–2022, עם חוזה ראשוני ל-5 שנים.
בספטמבר 2020, הפילהרמוניה הוציאה את ההקלטה הראשונה שלה עם רובלי כמנצח, הקלטה של אגם הברבורים שנעשתה ב-2019.
רובלי ביצע הקלטות מסחריות עם התזמורת הפילהרמונית של אואולו עבור Ondine, ועם הפילהרמונית של טמפרה עבור Orfeo.
הוא ניצח על מוזיקה של סיבליוס עם הסימפונית של גטבורג לקלאסיקות אלפא.
סאני סנדלר היא שחקנית קולנוע יהודייה-אמריקאית.
התפרסמה כאשר כיכבה בתפקיד הראשי בתור סטייסי פרידמן בסרט של נטפליקס "את מה-זה לא מוזמנת לבת מצווה שלי".
סנדלר נולדה ב-2008 בלוס אנג'לס, קליפורניה, ארצות הברית.
סנדלר היא בתם הצעירה של השחקנים ג'קי סנדלר ואדם סנדלר, אחותה הבכורה סיידי סנדלר שחקנית, אף היא.
החל מ־2010, בגיל שנתיים, הופיעה בתפקידים קטנים בסרטים בכיכובו של אביה, אדם סנדלר.
ב-2010 הופיעה בסרט קומדיית החברים "מגודלים", ב-2011 הופיעה בסרט הקומדיה "ג'ק וג'יל", ב-2013 הופיעה בסרט ההמשך "מגודלים 2" ב-2015 הופיעה בסרט "פיקסלים", ב-2019 בסרט "תעלומת רצח".
ב-2020 הופיעה בתפקיד מעט משמעותי יותר כקוקי בסרט "יובי יציל את האלווין".
ב-2023 הופיעה בתפקיד הראשי בתור סטייסי פרידמן, בסרט קומדיית הנעורים של נטפליקס "את מה-זה לא מוזמנת לבת מצווה שלי".
בסרט היא משחקת נערה המתכננת את מסיבת בת המצווה שלה יחד עם חברתה הטובה (סמנתה לוריין).
ב-2023 הופיעה בתפקיד קולי בסרט "ליאו" כסאמר, נערה שמדברת יותר מדי ומתחברת עם ליאו, חיית המחמד הכיתתית בדיבובו של אדם סנדלר.
עוד באותה שנה שיחקה בתפקיד משנה בסרט "חותנים בהפרעה".
ב-2025 הופיעה בתפקיד ויינה גילמור, רקדנית בלט ובתו של האפי, בסרט "גילמור המאושר 2".
הסרט שודר בנטפליקס וקיבל למעלה מ-46 מיליון צפיות.
סאנז אוף דה איסט הם שלישיית אינדי פולק אוסטרלית שהוקמה ב-2011 על ידי ניק ג'ונסטון (Nic Johnston), דן וולאג' (Dan Wallag) וג'ק רולינס (Jack Rollins).
באוגוסט 2013 הלהקה הוציאה לאור את המיני אלבום הראשון שלהם בשם "Sons of the East", עם הסינגל "Come Away".
בנובמבר 2015, הם הוציאו מיני אלבום נוסף, "Already Gone".
דן קונדון מ-ABC אמר על הסינגל, "It Must Be Luck הוא התחלה מובטחת כמעט בכל פלייליסט חתונה מכאן והלאה", תוך שהוא תיאר את הלהקה כ"קבוצה שורשית וצוננת במיוחד עם הרמוניות ממש צמודות ושירים ממש חזקים ויפים."
בספטמבר 2022 הלהקה הוציאה לאור את אלבום האולפן הראשון שלהם, "Palomar Parade", ובו נאמר, " Palomar Parade הוא כל השירים האהובים עלינו שנכתבו במהלך השנתיים האחרונות...
חלקם הגיעו אלינו תוך יום, חלקם הגיעו אלינו במהלך שנה, אבל כולם זרחו בתהליך האכזרי לפעמים של יצירת תקליט".
לוק ג'יימס מהמגזין Clunk נתן לאלבום ביקורת של 4.5 כוכבים, וקבע, " 'Palomar Parade' הוא אלבום יפהפה שמרגיש כמו קלאסיקה ולא בכורה.
עם רמזים של ואן מוריסון, בוב דילן וגארת' ברוקס, ערבוב של פולק וקאנטרי נשמע חלק גדול ואינטימי".
באפריל 2023 הלהקה הוציאה לאורגרסת דלוקס של "Palomar Parade", הכוללת שלושה שירים חדשים, כולל הסינגל "Ain't So Easy".
ב-14 ביולי 2023, הלהקה הוציאה לאור את הסינגל, "Hard to Tell".
כדי לקדם אותו, הלהקה יצאה לסיבוב הופעות של ארבעים תאריכים ברחבי אירופה וצפון אמריקה.
בזמן סיבוב ההופעות באוקטובר של אותה שנה, הם הוציאו סינגל נוסף, "Head Above the Water", והכריזו איתו על סיבוב הופעות אוסטרלי בן שלושים תאריכים לשנת 2024.
שםפרטיםPalomar Parade תאריך: ספטמבר 2022
+שםפרטיםSons of the East תאריך: אוגוסט 2013
+שםפרטיםSons of the East תאריך: ינואר 2019
פרסשנהקטגוריהעבורתוצאהמקורפרס המוזיקה של ARIA2025אלבום הבלוז והרוטס הטוב ביותרSons
סאני אבאצ'ה היה דיקטטור, איש צבא ומדינאי ניגרי ששלט בניגריה כשליט צבאי משנת 1993 לאחר שביצע הפיכה צבאית ועד למותו בשנת 1998.
שלטונו של אבאצ'ה היה מאופיין בהפרת זכויות אדם וזכויות אזרח ובכלל זה רציחות פוליטיות והוצאות להורג של מתנגדי משטרו.
מדיניותו גרמה לכך שניגריה נודתה על ידי מספר רב של מדינות, במיוחד לאחר להוצאתו להורג של פעיל הסביבה קן סארו-ויווה.
סאני אבאצ'ה נחשב לדיקטטור מושחת וכקלפטוקרט ולכאורה מעל בכספי המדינה בסכום של כמיליארד דולר, אותם העביר בהסתר למספר מדינות כמו: שווייץ, ליכטנשטיין, בריטניה וארצות הברית.
לאחר מותו של אבאצ'ה ב-8 ביוני 1998, ירש את מקומו הגנרל עבדולסלאמי אבובקר.
אבאצ'ה נולד וגדל בקנו למשפחה משבט קנורי שמוצאו במחוז בורנו.
הוא למד במכללה הצבאית הניגריתבקדונה, ובהמשך בבית הספר לצוערי קצונה באלדרשוט, אנגליה.
במהלך שירותו הצבאי היה אבאצ'ה מעורב בכל ה ביולי 1966 כשהיה עדיין סגן משנה בגדוד השלישי בקדונה, הוא השתתף בהפיכה הצבאית, כבר משלב התכנון.
בשנת 1969 הוא לחם במהלך מלחמת ביאפרה (מלחמת אזרחים בניגריה) כמפקד מחלקה ובהמשך כמפקד גדוד.
בשנת 1975, הוא מונה למפקד דיוויזיית חיל הרגלים השנייה.
בשנת 1983, אבאצ'ה מונה אבאצ'ה לתפקיד מפקד הדיוויזיה הממוכנת השנייה, והיה לחבר במועצה הצבאית העליונה..
באותה שנה, אבאצ'ה מילא תפקיד בולט בהפיכה שבסופה עלה לשלטון הגנרל מוחמדו בוהארי וכן בהפיכה בשנת 1985 שהדיחה את בוהארי והעלתה לשלטון את הגנרל איברהים בבנגידה.
הגנרל בבנגידה מינה את אבאצ'ה לראש המטה הצבאי ובהמשך ב-1990 הוא מונה לשר ההגנה.
אבאצ'ה ארגן את והדיח את הממשלה הזמנית שהייתה אז, בראשות .
בשידור לאומה טען אבאצ'ה ההפיכה נדרשה כדי להביא ליציבות חברתית-פוליטית.
אבאצ'ה כיהן כראש המדינה ומפקד הכוחות המזוינים של הרפובליקה הפדרלית של ניגריה מ־1993 עד 1998. בספטמבר 1994, הוא הוציא צו שהציב את ממשלתו מעל סמכות השיפוט של בתי המשפט ובכך העניק לעצמו כוח מוחלט.
בצו נוסף ניתנה לו הזכות לעצור כל אדם עד שלושה חודשים ללא משפט.
אבאצ'ה הרכיב כוח אבטחה אישי של 3,000 איש שאומנו בקוריאה הצפונית.
קצין הביטחון הראשי של אבאצ'ה, חמזה אל-מוסטאפה ערך ריאוגניזציה במשטרת ניגריה וננקטה יד קשה כלפי פושעים ומתנגדי משטר.
מפלגת אופוזיציה הואשמה באחריות לפיגועים שאירעו ברחבי המדינה, וכמה מחבריה נעצרו.
השליט הצבאי לשעבר אולוסגון אובסנג'ו נכלא באשמתבגידה וותכנון הפיכה צבאית והגנרל נכלא ומת במעצר.
משטרו של אבאצ'ה הואשם על ידי גורמים בין-לאומיים בהפרות זכויות אדם, במיוחד לאחר תלייתו של פעיל הסביבה קן סארו-ויווה והוצאה להורג של כמה מחבריו הפעילים, בשל התנגדותם לניצול משאבי הנפט בניגריה: הזיכיון שניתן לחברת של.
מאוחר יותר נתבעה החברה, בהולנד באשמת שותפות להוצאות להורג.
במהלך שלטונו של סאני אבאצ'ה חלו שיפורים ניכרים בכלכלת ניגריה.
יתרות מטבע החוץ עלו מ־494 מיליון דולר בשנת 1993 ל־9.6 מיליארד עד אמצע 1997 והחוב החיצוני של המדינה ירד מ־36 מיליארד ל־27 מיליארד דולר.
אבאצ'ה הפסיק את תוכניות ההפרטה של קודמו, איברהים באבאנגידה, וצמצם את שיעור האינפלציה מ־54% ל־8.5% עד סוף כהונתו.
במקביל, נבנו כבישים עירוניים בערים מרכזיות בניגריה.
עם זאת, עיקר הצמיחה הכלכלית נותרה מוגבלת לתחום הנפט.
במהלך כהונתו של הגנרל סאני אבאצ'ה כנשיא ניגריה, נרשמו הישגים כלכליים משמעותיים, אך במקביל התפתחה אחת מפרשות השחיתות הגדולות בתולדות אפריקה: "Abacha loot".
לפי ממשלת אולוסגון אובסנג'ו, היועץ לביטחון לאומי של אבאצ'ה, Alhaji Ismaila Gwarzo, פעל יחד עם בנו של הנשיא, , וידידו הקרוב Alhaji Mohammed M.
Sada למשוך במרמה כספים מהבנק המרכזי, באמצעות בקשות מזויפות למימון צרכים ביטחוניים שאושרו על ידי אבאצ'ה.
הכספים שהועברו, הולבנו והועברו לחשבונות זרים.
לפי ההערכות, נגנבו כך כ-1.4 מיליארד דולר.
ב־2002 דווח כי משפחת אבאצ'ה הסכימה להחזיר 1.2 מיליארד דולר.
באוגוסט 2014, הודיע משרד המשפטים של ארצות הברית על חילוט של 480 מיליון דולר שהוברחו לארצות הברית, שהועברו לממשלת ניגריה.
וב־2019 התבצע הליך חילוט נוסף של מאות מיליוני דולרים שהועברו דרך האי ג'רזי וארצות הברית.
בין השנים 1993 ו-1995 קיים אבאצ'ה קיים "ועידה חוקתית", במטרה להעביר את השלטון לממשל אזרחי דמוקרטי.
בתחילת 1998 הוא הודיע שהבחירות הדמוקרטיות יתקיימו ב-1 באוגוסט, וממשלה אזרחית תקום ב-1 באוקטובר, אך הסתבר שלאבאצ'ה לא הייתה שום כוונה לוותר על השלטון.
בשנת 1995, בעקבות הוצאתו להורג של פעיל הסביבה קן סארו-ויווה, ניגריה הושעתה מחבר העמים הבריטי.
אבאצ'ה הבטיח לנלסון מנדלה שאם ייגזר גזר דין מוות לקן סארו-ויווה הוא יקל על עונשו, אך לבסוף הוא לא התערב והפעיל הוצא להורג.
בשנת 1997, במהלך סיורו של מועמר קדאפי במערב אפריקה, הוא ביקר אצל אבאצ'ה בחג השנה האסלאמית החדשה והתקבל בהפגנת אהדה של אלפים.
בכך הפר אבאצ'ה את הסנקציות של האו"ם על לוב.
אבאצ'ה התערב במלחמת האזרחים הליברית הראשונה ושלח כוחות לליבריה כדי סייע לממשלה במלחמתה נגד המורדים.
למרות גינוי חוזר ונשנה מצד משרד החוץ האמריקאי, היו לאבאצ'ה קשרים עם פוליטיקאים אמריקאים, כמו: הסנאטור ג'יימס אינהוף (רפובליקני, אוקלהומה), הסנאטורית קרול מוזלי בראון (דמוקרטית, אילינוי), הכומר ג'סי ג'קסון, לואיס פרחאן.
אבאצ'ה היה נשוי למרים אבאצ'ה ונולדו להם שבעה בנים ושלוש בנות.
נכון לשנת 2018, מספר נכדיו היה שלושים ושלושה.
הצלקות על פניו היו סימנים שבטיים.
ביום שני, 8 ביוני 1998, נפטר אבאצ'ה בוילה הנשיאותית באבוג'ה.
הוא נקבר באותו היום על פי המסורת המוסלמית.
הממשלה הודיעה שסיבת המוות הייתה התקף לב אך המהירות בה נקבר והעובדה שלא בוצעה נתיחה שלאחר המוות, עוררו ספקולציות שייתכן ונרצח.
קצין הביטחון הראשי שלו, חמזה אל-מוסטפא (Hamza al-Mustapha), סבר שאבאצ'ה הורעל על ידי סוכנים ישראלים כשהיה בחברת יאסר ערפאת.
סָאסָא הוא קיבוץ המשתייך לקיבוץ הארצי ולמועצה אזורית הגליל העליון, בה הוא מהווה כיישוב המערבי ביותר.
הוא שוכן בהרי מרום הגליל, בגובה 856 מטרים מעל פני הים, כ-10 קילומטרים ממזרח למעלות תרשיחא וכ-15 קילומטרים ממערב לצפת.
היישוב הוקם ב-13 בינואר 1949. מייסדיו הם חברי "גרעין עלייה ה'" של תנועת השומר הצעיר שעלו מצפון אמריקה.
היישוב הוקם על חורבותיו של הכפר הערבי סעסע שנכבש במלחמת העצמאות במבצע חירם.
מקור השם סאסא במשנה ופירושו "מלען", שערה מן השערות שבראש השיבולת.
בתלמוד נזכר כפר סיסאי כעיירה יהודית בגליל העליון: .
בשטח הקיבוץ נמצאים ציוני הקברים של התנאים לוי בר סיסי ויוסי בר סיסי, שבסמוך אליהם אותרו עוד במאה ה-19 על ידי החוקר הצרפתי ויקטור גרן ועל ידי חוקרי הקרן הבריטית לחקר ארץ ישראל שרידי בית כנסת עתיק.
אוכלוסיית הקיבוץ מורכבת מגרעין המייסדים, גרעינים ישראלים, גרעין של השומר הצעיר מאירופה (צרפת, שווייץ, איטליה, אוסטריה, בלגיה) בני קיבוץ ובוגרי בית הספר "פינת אנה פרנק".
מטע ההר - תפוחים (זן מוביל פינק ליידי, גרני סמיט, זהוב וסטרקינג), קיווי, במטעים ליד הקיבוץ
מטע העמק - פרי הדר, אבוקדו, במטעים בעמק החולה
לול - גידול עופות לבשר, חוות לולים חדשה, שותפות, שהוקמה בקיבוץ גונן שבעמק החולה.
רפת - חלב, רפת משותפת עם קיבוץ תובל בתובל
אמב"ל - גידול בקר לבשר, בשטחים בסביבות הקיבוץ ובעמק החולה
שלחין - גידולים חקלאיים, בעמק החולה
פלסן סאסא - מפעל העוסק במיגון בליסטי לרכבים ומיגון אישי
מחלבות רמת הגולן- קיבוץ סאסא הוא אחד מבעלי החברה.
סאסאטק - מפעל לחומרי ניקוי, אתר באזור התעשייה ליד מושב דלתון.
בנובמבר 2017 מכר הקיבוץ 100% מהבעלות על סאסאטק וסאסאקוסמטיקס לחברת שניב תעשיות נייר תמורת 24% ממניות שניב.
נופש בעננים - חדרי אירוח, בתוך הקיבוץ - הענף נסגר עקב מצוקת דירות לבנים חוזרים.
סאסא דע - שירותי מידענות וחיפוש מידע, ספרייה וירטואלית.
מציאת מקורות ספרות לעבודות חקר בכל נושא ולכל רמה.
החל מעבודות גמר ועד לעבודות חקר לתואר שני ושלישי, בתוך הקיבוץ.
סאסא סופטוור - ענף מחשוב שהפך לחברת הזנק תוכנות מחשב להגנה על מערכות ורשתות מחשוב לחברות.
החברה רכשה חלק מחברת Safe-T.
בוזה - גלידריה ומפעל גלידת בוטיק, פרויקט משותף עם מסעדן מתרשיחא.
אתגר בהר - פארק החבלים הגדול בצפון בשטח הקיבוץ.
מוסך, חשמליה, אינסטלציה, נגריה, אולם ספורט, בריכה, נוי, מכבסה וקומונה, מועדון לחבר, כלבו, ארכיון, בית בונדי - מרכז תעסוקה למבוגרים, מרפאה, מרפאת שיניים, סאסא פרויקטים - בניית שכונות מגורים חדשות ושיפוץ מבנים.
נכון לשנת 2019 מונה אוכלוסיית הקיבוץ כ-560 חברים.
קיבוץ סאסא הוא בין הקיבוצים האחרונים שאינם מופרטים כלל ונשאר שיתופי ושוויוני.
נכון לשנת 2009 נמנה הקיבוץ עם עשרת הקיבוצים העשירים ביותר בישראל, בזכות הצלחתו של מפעל פלסן סאסא, שבשנת 2008 לבדה הסתכמו הכנסותיו בכ-700 מיליון דולר.
בסאסא קיימים שני בתי ספר: בית הספר היסודי אזורי "נוף הרים" ובית הספר התיכון אזורי "ברנקו וויס ע"ש אנה פרנק".
סאס (ברומנית: Sas), השליט השני של נסיכות מולדובה (1358-1354), בנו של דראגוש וודה ואביהם של באלק Balc, דראג Drag, דראגומיר Dragomir ושטפאן Ştefan.
סאס עלה לשלטון נסיכות מולדובה בשנת 1354, לאחר מות אביו, דראגוש.
בדומה לאביו מלך בחסות מלך הונגריה, לאיוש הגדול.
מולדובה שימשה באותה עת מעין מארקה למטרת הגנה על הממלכה ההונגרית בעיקר מפני אורדת הזהב הטטרית.
כעבור 5 שנים מת סאס ואת השלטון ירש בנו באלק שהודח באותה שנה על ידי בוגדאן הראשון.
משפחות האצילים ההונגרית דראגפי ובלאלפי הן צאצאי בניו של סאס, דראג ובאלק.
נפת סאסארי (באיטלקית: Provincia di Sassari; בסרדו: Provìntzia de Tàtari; בסאסארזה: Prubìnzia di Sàssari; בקטלאנית: Província de Sàsser) היא נפה בצפון-מערב מחוז סרדיניה באיטליה, ובירתה בעיר סאסארי.
שטחה של הנפה הוא 4,281 קמ"ר ואוכלוסייתה מנתה 333,785 תושבים בשנת 2007, היינו כחמישית מתושבי האי.
בנפה 66 מועצות מקומיות והגדולה שבהן היא הבירה סאסרי בה התגוררו 129,072 איש בשנת 2007. ערים חשובות נוספות הן אלגרו, פורטו טורס, סורסו ואוציירי.
הנפה הוקמה בשנת 1859 במסגרת הארגון מחדש של ממלכת סרדיניה.
יחד עמה הוקמה נפה שנייה באי - נפת קליארי.
שתיהן היו, לפי שטחן, הנפות הגדולות של איטליה: סאסארי - 13,415 קמ"ר וקליארי - 10,674 קמ"ר.
באזור יש שני גנים בוטניים: האחד, בעיר סאסארי באוניברסיטה המקומית והשני, בנפה, "שמורת יער ים תיכונית של הר לימבארה" (Arboreto Mediterraneo del Limbara) ובו אוסף של מינים מקומיים לאזור אגן הים התיכון.
בכפר סיליגו פועלת עד היום כנסייה מהתקופה הביזנטית.
סאסארי (באיטלקית Sassari; בסאסרזה Sassari; בסרדו Tàthari או Tàtari; בקטלאנית Sàsser; בספרדית עתיקה Saçer) היא עיר בנפת סאסארי, בצפון-מערבו של האי והמחוז האוטונומי סרדיניה באיטליה.
בעיר עצמה מתגוררים כ-130,000 תושבים, ובמטרופולין שלה כ-220,000 תושבים.
העיר היא השנייה בגודלה באי לאחר הבירה קליארי.
סאסארי שוכנת על רמה העשויה מאבן גיר, בגובה של 225 מטר מעל פני הים.
הרמה משתפלת בהדרגה לכיוון צפון-מערב ומסתיימת במפרץ דל'אסינרה (Golfo dell'Asinara).
מדרום-מזרח לעיר שוכן מישור נורה (Nurra) שבו גבעות פוריות.
העיר נוסדה ככל הנראה בימי הביניים על ידי תושבי עיר הנמל העתיקה הרומאית "טוריס ליביסוניס" (Turris Lybisonis, כיום פורטו טורס) שלחופי מפרץ דל'אסינרה, שהגיעו אליה כאשר נסו אל תוככי האי מפני שודדי הים והסרצנים.
היא נזכרה לראשונה במסמך משנת 1113 שנמצא באחד המנזרים בשם טאטארי (Tathari).
בשנת 1166 נבזזה העיר על ידי יורדי ים מג'נובה, אך המשיכה והתקיימה וההגירה אליה נמשכה ובמאה ה-13. היא הייתה לעיר המאוכלסת ביותר באזור, וכונתה באופן מסורתי בכינוי "הראש העליון" (Capo di sopra), להבדיל מהכינוי "הראש התחתון" שכיוון לקליארי.
בשנת 1274 עברה העיר לשלטון הרפובליקה של פיזה אך שמרה על אוטונומיה.
בשנת 1294 הניס הצי של ג'נובה את ההפאזנים בקרב מלוריה (Meloria), וסאסארי הייתה לעיר החופשית הראשונה בסרדיניה.
בשנת 1323 עברה השליטה בעיר עברה לידי ממלכת אראגון, ולמרות שלושה ניסיונות מרד, נותרה העיר תחת השלטון הספרדי עד המאה ה-18. האימפריה הרומית הקדושה שלטה בעיר בשנים 1708–1717, ולאחריה הייתה לחלק מממלכת סרדיניה, שהייתה למעשה איחוד בין סרדיניה לפיימונטה.
החל ב-1861 הייתה העיר לחלק מממלכת איטליה.
המוזיאון הלאומי לארכאולוגיה ואתנוגרפיה על שם סאנה, הנחשב למוזיאון הגדול בצפון ובמרכז סרדיניה.
פרט למוצגים ארכאולוגיים ואתנוגרפיים, מוצגות בו גם יצירות אמנות.
חומה מהמאה ה-13 המקיפה את העיר ובה ארבעה שערים ושישה מ-36 מגדלים שניצבו לאורכה בעבר.
ארמון ד'אוסיני (Palazzo D'Usini) – אחד המבנים העתיקים בעיר המשמש כיום ספרייה ציבורית.
מזרקת רוזלו (Fountain of the Rosello) נבנתה בשנת 1606 על ידי אומן מג'נובה.
בנין האוניברסיטה שהוקם בין השנים 1611–1651 שימש במקור כבית ספר ישועי.
קתדרלת ניקולאס הקדוש מבארי שהוקמה במאה ה-13 והורחבה בסגנון גותי-קטלני החל ב-1480. בחזית בסגנון הבארוק, שהוקמה בין השנים 1650–1723, פורטיקו שמעליו שלוש גומחות ובהן פסלי קדושים.
מגדל הפעמונים הוא בסגנון רומנסקי.
ארמון הדוכס מהשנים 1775–1806 הוא כיום מבנה העירייה.
בעיר קיימת קבוצת כדורסל, דינמו סאסארי המשתתפת בליגת העל האיטלקית בכדורסל.
סאסארזה (באיטלקית sassarese; סאסארזה Sassaresu או Turritanu) היא שפה מדוברת בצפון-מערב סרדיניה בנפת סאסארי.
בשנת 1997 היא זכתה להכרה כראויה לעידוד ולשימור כמו שלוש שפות נוספות מסרדיניה: טברקינו (tabarchino), גלורסה (gallurese), והניב הקטלאני אלגרס (Alguerès).
השפה כלולה בקבוצת השפות הרומאניות דרומיות.
בשפה ניכרים שתי שיטות לגיבושה diasystem: האחת, הרקע הבלשני מסרדיניה והרקע - מקורסיקה.
באוצר המילים מופיעות גם מילים ממוצא טוסקני.
הקשרים ההיסטוריים של נפת סאסארי עם שכניה בטוסקנה אשר באיטליה ועם קורסיקה השאירו בשפה הסאסטרזה משקעים.
אלו מורגשים למרות ההשפעה החזקה של השפות הסרדיניות על שפת הסאסארזה.
הניב הטוסקני ניכר גם בשפה הגלורסית אשר מקורה בקורסיקה למרות שהיא מדוברת בסרדיניה.
מספר הדוברים בשפת הסאסארזה מגיע ל-120,000 וזאת מתוך אוכלוסייה של 175,000 תושבים המתגוררים בחוף הצפון-מערבי של האי.
קהילות גדולות המדברות בשפה זו קיימות בערים: סאסארי, פורטו טורס, סורסו ו-סטינטיקו.
בשטח המזרחי יותר של האזור, בו יש בו השפעה לשפה הגלורסית, מוכרים ניב קסטלנסי (castellanesi) הנהוג בערים: קאסטלסרדו (Castelsardo), טארגו (Tergu) וסדיני (Sedini).
השפה נוצרה בסביבה מסחרית עירונית בתקופת קיומו של שלטון עצמאי בסרדיניה המאה ה-13 והמאה ה-14, כאשר בראש המערכת השלטונית עמדו שופטים (Giudicati).
המרכיבים המקובלים לשפה: הפונטיקה, התחביר והאוצר המילים, נוצרו מהשפעה של השפות של העמים עימם באו התושבים בקשרי מסחר: קורסיקה, פיזה (טוסקנה) וג'נובה.
השפעה פחותה הייתה גם לשפות : הספרדית והקטלאנית.
בשפת הסאסארזה נכתבו יצירות סִפְרוּת בעבר ובהווה ונערכים באופן שוטף אירועים תרבותיים, חברתיים ומופעי תיאטרון.
דוגמה למשפט מהצהרת זכויות האדם והאזרח מצוטט מהשפה הסאסארזית, לעומת איטלקית ועברית:
בעברית: כל בני האדם נולדו חופשיים, שווים בכבודם ובזכויותיהם.
בדיקה של התפשטות השימוש בשפות המקומיות ובשפה הסאסארזית מעלה:
שימוש פעיל בשפות מקומיות מקובל בקרב תושבי 70% מתושבי האי, 60% - מתושבי אזורים בהם נפוצה השפה הסאסארזית ו-55% בעיר סאסארי.
השפה הסאסארזית זוכה לשימוש פעיל אצל 40% מתושבי האזור ו-30% מתושבי סאסארי.
שפת הסרדו, השפה המקומית הנפוצה ביותר, נעשה בה שימוש פעיל ב-70% מסרדיניה, 25% באזור השפה הסאסארזית ובסאסארי עצמה מעט יותר מ-20%.
התפלגות לפי אוכלוסייה מראה כי השימוש בשפה הסאסארזית הוא יותר אצל גברים מאשר נשים: 50% לעומת 35%, השכבות הפחות משכילות לעומת המשכילות: 60% לעומת 35%.
בהערה לסקר נכתב כי הצהירו על השימוש בשפה המקומית יותר הצעירים מאשר המבוגרים.
סאנשיין בע"מ (בארצות הברית: Sunshine Cleaning) הוא סרט קולנוע אמריקאי משנת 2008, מסוגת הדרמה.
הסרט בבימויו של כריסטיאן ג'ף.
הסרט הוצג לראשונה בפסטיבל סאנדנס בינואר 2008, ויצא לאקרנים ב-13 במרץ 2008.
רוז לורקווסקי, מעודדת לשעבר ואמא חד הורית בהווה, מתפרנסת מעבודות ניקיון.
רוז רוצה לשלוח את בנה לבית ספר פרטי, וכך היא ואחותה, נורה, מתחילות לעבוד בתור מנקות בתי מתים.
יום אחד, כשנורה הולכת לבד לנקות בית, היא גורמת לשריפתו.
וכך האחיות מאבדות את עבודתן.
סאס-פה (Saas-Fee) היא עיירת סקי והעיירה הגדולה ביותר בעמק סאס , במחוז ויספ (Visp) של קנטון ואלה בדרום שווייץ.
העיירה שוכנת בגובה 1,800 מ' ומתגוררים בה 1,600 תושבים.
מדרום לסאס-פה נמצא הר אלילנהורן (Allalinhorn) שגובהו 4,027 מ' וקרחון פה (Feegletscher) עליו יש מסלולי סקי הפועלים כל השנה ומאפשרים סקי קיץ.
הקרחון הוא חלק מאתר הסקי של סאס-פה, בו יש מסלולים באורך 100 ק"מ ועוד 45 ק"מ באתרים של האחרים בעמק.
ממערב לה, בעמק מאטרטל (Mattertal), שוכנת עיירת הסקי צרמט (Zermat), גם היא בעלת קרחון לסקי קיץ, אל מול הר המטרהורן (Matterhorn).
רכבת שיניים תחתית בשם מטרו אלפין (Metro-alpine), הפועלת משנת 1984, מעלה את גולשי הסקי והמטיילים אל מיטלאללין (Mittelallalin) בגובה 3,500 מ', שהיא הנקודה הגבוהה ביותר של אתר הסקי.
במיטלאללין יש גם מערת קרח גדולה ומסעדה המסתובבת על צירה, שהיא הגבוהה מסוגה בעולם.
בקיץ מציע האזור מסלולי הליכה רבים, טיפוס הרים, טיפוס מצוקים, מגלשות הרים, אופני הרים, קורקינטים, פארק חבלים, מצנחי רחיפה ועוד.
אל סאס-פה ניתן להגיע באוטובוס מתחנות הרכבת של ויספ או בריג.
בתחומי העיירה אין כניסה לרכב מנועי, למעט רכבים חשמליים.
סאנפייר הוא דמות בדיונית של גיבור-על מוטאנט המופיעה בחוברות הקומיקס אקס-מן ביקום מארוול קומיקס.
דמותו הופיעה לראשונה בחוברת X-Men #64 מינואר 1970, ונוצרה על ידי הכותב רוי תומאס והמאייר דון הק.
סאנפייר הוא האלטר אגו של שירו יושידה, מוטאנט יפני חם-מזג ושחצן שמסוגל לייצר פלזמה מחוממת ולעוף.
עקב מזגו החם הוא אינו מוצא את מקומו בקבוצות האקס השונות, אף על פי שהיה חבר לזמן מה בקבוצת אקס-מן.
יושידה נולד לאם אשר סבלה מקרינה רדיואקטיבית לאחר שנחשפה לפצצת האטום שהוטלה על הירושימה.
בן דודו של נבל-העל הסמוראי הכסוף.
מועדון כדורגל סאנס אולף (בנורווגית: Sandnes Ulf) הוא מועדון כדורגל מהעיר סאנס במחוז רוגלנד שבנורווגיה.
המועדון משחק בליגה הנורווגית השלישית בחשיבותה שנקראת "הליגה השנייה"
המועדון נוסד בשנת 1911. עד שנת 1937 היו ליגות אזוריות בנורווגיה ולא הייתה ליגה ארצית.
המועדון שיחק בליגה אזורית עד שנת 1937. בשנת 1937 הוקמה הליגה הראשונה הארצית בנורווגיה והמועדון שיחק בליגה זו בשתי העונות הראשונות 1937/1938 ו- 1938/1939. מעונת 1939/1940 ועד עונת 2011 המועדון שיחק לסירוגין בליגה השנייה, בליגה השלישית ובליגה הרביעית בנורווגיה.
בעונת 2011 שיחק בסיבוב הראשון בגביע הנורווגי וניצח את קבוצת ברוד מהליגה הרביעית בנורווגיה 0-1. בסיבוב השני ניצח את קבוצת וידאר מהליגה השלישית בנורווגיה 0-2. בסיבוב השלישי הפסיד לקבוצת ויקינג 2-0. בסוף עונת 2011 הגיע למקום השני בליגה השנייה בנורווגיה ועלה לליגת העל של נורווגיה.
הקבוצה שיחקה 3 עונות בליגת העל מעונת 2012 ועד עונת 2014. בעונת 2012 שיחקה בסיבוב הראשון בגביע הנורווגי והפסידה לקבוצת סטאל ירפלאנד מהליגה הרביעית בנורווגיה 2-1 וסיימה את ליגת העל במקום 14 מתוך 16 קבוצות.
בעונת 2013 שיחקה בסיבוב הראשון בגביע הנורווגי וניצחה את קבוצת אבלדסנס מהליגה החמישית בנורווגיה 1-7. בסיבוב השני בגביע הפסידה לקבוצת פלקריי מהליגה השלישית בנורווגיה 2-0 וסיימה את ליגת העל במקום 13 מתוך 16 קבוצות.
בסוף עונת 2014 ירדה לליגה הנורווגית השנייה.
סאניווייל היא עיר הנמצאת במחוז סנטה קלרה, קליפורניה, בעמק הסיליקון.
נכון למפקד האוכלוסין של ארצות הברית ב־2010, אוכלוסיית העיר מנתה 140,095 תושבים.
סאניווייל היא העיר השביעית המאוכלסת ביותר באזור מפרץ סן פרנסיסקו ואחת הערים הגדולות בעמק הסיליקון.
היא גובלת בחלקים של סן חוזה מצפון, שדה התעופה הפדרלי מצפון מערב, מאונטיין ויו מצפון מערב, לוס אלטוס מדרום מערב, קופרטינו מדרום וסנטה קלרה ממזרח.
העיר סאניווייל משתרעת לאורך הדרך ההיסטורית אל קמינו ריאל ( – כביש 82) העוברת בעיר מצפון לדרום בין סן פרנסיסקו לסן חוזה והכביש המהיר כביש – כביש 101 של ארצות הברית.
העיר סאניווייל היא חלק מאזור ההיי-טק בקליפורניה המכונה עמק הסיליקון.
בסאניווייל נמצאים מטות של חברות טכנולוגיה רבות כגון: , AMD ,LinkedIn ונטאפ והיא מהווה מרכז הפעלה מרכזי עבור חברות אחרות.
היא גם ביתם של כמה חברות תעופה וביטחון.
בסאניווייל היה גם בסיס חיל האוויר אוניזוקה , המכונה לעיתים קרובות "הקוביה הכחולה" בשל צבעו וצורתו של הבניין הראשי ללא חלונות.
המתקן, שנקרא בעבר בסיס חיל האוויר סאניווייל, נקרא על שם האסטרונאוט מעבורת החלל שנפטר אליסון אוניזוקה .
הוא שימש כמתקן שליטה בלוויינים של צבא ארצות הברית עד אוגוסט 2010 ומאז נהרס.
סאניווייל היא אחת הערים הבודדות בארצות הברית שבמועצת העיר יש מחלקה מיוחדת לבטיחות הציבור , בה כל אנשי הצוות מאומנים ככבאים, שוטרים וכחובשים פרמדיקים, כדי שיוכלו לענות למצבי חירום בכל אחד משלושת התפקידים.
שירותי הספרייה של העיר ניתנים על ידי הספרייה הציבורית של סאניווייל , הממוקמת במרכז האזרחי של העיר.
כשהספרדים הגיעו לראשונה בשנות ה-70 של המאה השמונה לעמק סנטה קלרה, הוא היה מאוכלס מאוד על ידי הילידים (שבטי אינדיאנים) האולונים .
אולם בשלב מוקדם עם הגעתם של הספרדים, מגפות של אבעבועות שחורות, חצבת ומחלות חדשות אחרות צמצמו מאוד את אוכלוסיית שבטי האולון.
בשנת 1777, הוקם מיסיון סנטה קלרה על ידי המיסיונר הפרנציסקני פדרה ג'וניפרו סרה , והיה ממוקם במקור בסן חוזה (בסמוך למסלול שדה התעופה של סן חוזה בימינו).
בשנת 1843 הוענק ראנצ'ו פסטוריה דה לאס בורגאס לפרנסיסקו אסטרדה ולאשתו אינז קסטרו.
חלקים מהאדמה שניתנה במענק זה התפתחו מאוחר יותר לערים מאונטיין ויו וסאניווייל.
שנתיים לאחר מכן, בשנת 1844, הוענקה קרקע נוספת ללופה יניגו Lupe Yñigo, שהיה אחד הבודדים מבני השבטים הילידים שהחזיק במענקי קרקע.
מענק הקרקע שלו נקרא לראשונה ראנצ'ו פוזולמי , שנקרא על שם כפר שבט בני האולון שעמד באזור לפני כן.
רנצ'ו פוזולמי נודע מאוחר יותר כראנצ'ו יניגו.
בשנת 1844 מרטין מרפי הבן הגיע לקליפורניה עם אביו Martin Murphy במסגרת קבוצת המהגרים הלבנים האמריקאים הראשונה שהיגרו מאיווה לקליפורניה עוד לפני הבהלה לזהב ומלחמת מקסיקו-ארצות הברית.
קבוצת מהגרים זו נקראה סטפנס-טאונסנד-מרפי .
בשנת 1850 רכש מרטין מרפי הבן חלק מראנצ'ו פסטוריה דה לאס בורגאס תמורת 12,500 דולר.
מרפי הקים במקום חווה לגידול חיטה שהוא קרא לה בשם Bay View.
מרפי הקים את הבית הראשון במחוז סנטה קלרה; הבית נהרס בשנת 1961 אך שוחזר בשנת 2008 כמוזיאון פארק המורשת סאניווייל .
כאשר מרפי נפטר בשנת 1884, אדמתו נחלקה בין יורשיו.
בשנת 1860 ניתן אישור לסלילה מסילת הרכבת בין סן פרנסיסקו לסן חוזה .
המסילה עברה דרך שטחי חוות Bay View של מרפי ועל כן הוקמה בחווה תחנת מרפי.
מאוחר יותר הוקמה תחנת לורנס בקצה הדרומי של החווה ביי ויו.
בשנות ה-70 של המאה התשע עשרה, מטעי פירות קטנים נטעו במקום חוות חיטה גדולות רבות, מכיוון שגידול החיטה הפך ללא כלכלי בגלל חוקי המחוז והארנונה, יבוא והדלדלות איכות הקרקעות.
בשנת 1871 הקימו ד"ר ג'יימס מ' דוסון ואשתו אלואיז (לבית ג'ונס) את מפעל שימורי הפירות הראשון במחוז.
גידול פירות לתעשיית השימורים הפך במהרה לענף מרכזי במחוז.
המצאת קרון הרכבת להובלה בקירור הגדילה עוד יותר את הכדאיות הכלכלית המבוססת על פירות.
מטעי הפירות הפכו נפוצים עד כדי כך, שבשנת 1886 מועצת הסחר של סן חוזה כינתה את מחוז סנטה קלרה "גן העולם".
בשנות השמונים של המאה תשע עשרה היוו העובדים הסינים בערך שליש מהעובדים שעבדו בחקלאות במחוז סנטה קלרה.
אחוז זה הצטמצם עם הזמן לאחר שחוק ההדרה הסיני נחקק.
בעשור שלאחר מכן, בשנות ה-90, הגיעו מהגרים רבים מאיטליה, האיים האזוריים, פורטוגל ויפן לעבוד בפרדסים.
בשנת 1897 קנה וולטר אוורט קרוסמן, 809 דונמים והחל למכור נדל"ן.
הוא פרסם את האזור, כאזור "מרפי היפה" ומאוחר יותר, בשנות ה-20 של המאה העשרים, כ"עיר הגורל".
בשנת 1897, בית הספר Encinal נפתח כבית הספר הראשון במרפי.
בעבר, ילדים בעיירה נאלצו לנסוע למאונטיין ויו לבית הספר.
בשנת 1901 הודיעו לתושבי מרפי שהם אינם יכולים להשתמש יותר בשמות Encinal או Murphy ככתובות הדואר שלהם.
ב־24 במרץ 1901 סאניווייל Sunnyvale קיבלה את שמה.
העיר נקראה סאניווייל כי היא הייתה ממוקמת באזור שטוף שמש הסמוך לאזורים בהם ערפל סמיך כיסה את השמים.
העיר סאניווייל המשיכה לצמוח ובשנת 1904 הוחל בייצור פירות יבשים.
שנתיים לאחר מכן, חברת מקניל וליבי, חברה לאריזת בשר בשיקגו, החליטה לפתוח את מפעל אריזת הפירות הראשון בסאניווייל.
מגדל מים שהוקם בשטח המפעל שעל צויר ציור של כוס קוקטייל פירות, מזהה את האתר לשעבר של המפעל.
בשנת 1906 עברה חברת ההנדסה ג'ושוע הנדי עבודות ברזל מסן פרנסיסקו לסאניווייל לאחר שבניין החברה נהרס ברעידת האדמה ב־1906. מפעל הברזל של ג'ושוע הנדי היה מפעל התעשייה הראשון שאינו חקלאי בעיירה.
מאוחר יותר עברה החברה מייצור ציוד כרייה למוצרים אחרים כמו מנועי קיטור ימיים.
בשנת 1912 הצביעו תושבי סאניווייל בעד התאגדות, מאז הפכה סאניווייל לעיר רשמית.
בית הספר התיכון פרמונט נפתח לראשונה בשנת 1923.
בשנת 1924 נבחרה Edwina Benner לכהונתה הראשונה כראשת עיריית סאניווייל.
היא הייתה ראשת העירייה השנייה בתולדות מדינת קליפורניה.
בשנת 1930 החליט הקונגרס להציב את הבסיס הצבאי של ספינות האוויר של החוף המערבי בסאניווייל, לאחר ש"קנה" ארבעה קילומטרים רבועיים של אדמות חקלאיות הגובלות במפרץ סן פרנסיסקו תמורת 1 דולר.
שמו של שדה התעופה הימי הזה שונה מאוחר יותר לתחנת האוויר הימית מופט ובהמשך לשדה התעופה הפדרלי מופט המכונה בדרך כלל שדה מופט.
כמו גם שדה התעופה הבינלאומי של סן חוזה.
בשנת 1939 החלה הוועדה המייעצת הלאומית לאווירונאוטיקה (NACA, שם קודם של נאס"א ) במחקר במעבדת איימס.
במהלך מלחמת העולם השנייה כלכלת המלחמה גרמה לשינוי ומעבר של התעשייה בסאניווייל, מתעשיית הפירות לתעשיית ההיי-טק במחוז סנטה קלרה.
חברת ג'ושוע הנדי עבודות ברזל הסבו את מפעלם לבניית מנועי קיטור ימיים עבור האניות הרבות שנבנו לצורכי המלחמה, תותחים ימיים ומשגרי רקטות כדי לסייע במאמץ המלחמתי.
עם צמיחת התעשייה הביטחונית בעיר נוצר מחסור בעובדים בענף החקלאות.
מהגרים ממקסיקו הגיעו לסאניווייל כדי למלא את המחסור של העובדים בחקלאות.
בשנת 1950 שולבו מחלקת הכבאות ומחלקת המשטרה למחלקה לביטחון הציבור.
לאחר מלחמת העולם השנייה, נעקרו מטעי הפירות וחוות התירס המתוק כדי להכשיר את השטח לבניית בתים, מפעלים ומשרדים.
בשנת 1956, יצרנית המטוסים לוקהיד העבירה את המטה שלה לסאניווייל.
מאז, חברות היי-טק רבות הקימו משרדים ומטות בסאניווייל, כולל החברות AMD ו-ויאהו.
אב הטיפוס הראשון של פונג, אחד ממשחקי הווידאו הראשונים במכונות המזל, הותקן בסאניווייל באוגוסט 1972, בבר בשם הטברנה של אנדי קאפ, שנקרא גם Rooster T.
בשנת 2002 נעקרו הבוסתנים המעטים שנותרו ועליהם נבנו בתים וחנויות.
עם זאת, ישנם עדיין פרדסים בבעלות עירונית, כמו בוסתן המורשת ליד מרכז הקהילה של סאניווייל.
בשנת 1979 נפתח הקניון המקורה בשם "מרכז העיר סאניווייל", שבעבר היה אזור קניות מסורתי במרכז העיר.
אחרי שנים של הפעלה מוצלחת, הקניון החל לדעוך בשנות התשעים.
לאחר שינויים רבים בתוכניות ובבעלות, הקניון נהרס בשנת 2007.
סאניווייל חגגה מאה שנה להייוסדה ב־25 באוגוסט 2012.
בנובמבר 2009 נפתחו מחדש חלקים סגורים מהרחובות הראשיים במרכז העיר סאניווייל כחלק מהפיתוח המתמשך של מרכז העיר בפתיחת קניון מרכז העיר סאניווייל , שסימן לראשונה זה למעלה משלושה עשורים שאותם רחובות נפתחו לתנועת כלי רכב והולכי רגל.
חלק מהפרויקט כלל בניית בנייני דירות ומשרדים חדשים.
ביניהם שני בנייני המשרדים המאוכלסים על ידי אפל ונוקיה.
בניינים לשימוש מעורב נבנו ליד פלאזה דל סול צפונית לשדרת מרפי.
באמצע שנת 2015 נפתחו מתחמי דירות רב-קומתיים חדשים, כולל עסקים בקומת הקרקע.
כיכר רדווד נפתחה מחדש כפארק בשנת 2017. דירות רבות אוכלסו מיד והיתר אוכלסו בשנת 2020. חברת המזון הול פודס מרקט וחברת התיאטראות של AMC נפתחו באוקטובר 2020
בראשית המאה העשרים ואחת הפכה סאניווייל למרכז פעילות של חברות טכנולוגיה גדולות רבות, בהן אפל, לינקדאין (שהמטה שלה בסוניווייל), גוגל, מעבדות וולמארט ו-23andMe.
גוגל אף הציגה תוכניות על כוונתה להקים מרכז פיתוח גדול באזור פארק מופט, הסמוך לשדה התעופה מופט.
על פי לשכת המפקד של ארצות הברית, שטחה הכולל של העיר הוא 58.99 קילומטרים רבועיים.
מתוכם, 56.9 קילומטרים רבועיים הם יבשה ו-1.8 קילומטרים רבועיים מהשטח (3.09%) הם מים.
גובה העיר 38 מטר מעל פני הים.
כמו רוב אזור מפרץ סן פרנסיסקו, גם בסאניווייל יש אקלים ים-תיכוני, עם חורפים קלים ולחים וקיצים חמים ויבשים מאוד.
הטמפרטורות הממוצעות בקיץ בשעות היום הן הגבוהות בשנה כ-26 מעלות צלזיוס ובמהלך החורף, הטמפרטורות הממוצעות בשעות היום לא יורדות מתחת ל-5 מעלות צלזיוס.
שלג הוא נדיר, אך ב־21 בינואר 1962 וב־5 בפברואר 1976 ירד שלג בסאניווייל וברוב אזור מפרץ סן פרנסיסקו.
סאניווייל נפגעה לזמן קצר מטורנדו בשנת 1998, אירועי טורנדו נדירים ביותר.
התפתחות האוכלוסייה בסאניווייל בין השנים 1930–2019 על פי
מפקד ארצות הברית 2010 דיווח כי בסאניווייל התגוררו 140,081 תושבים.
צפיפות האוכלוסייה הייתה 2,383.8 נפש לקילומטר מרובע.
המפקד דיווח כי 139,232 נפש (99.4% מהאוכלוסייה) התגוררו במשקי בית, 380 (0.3%) התגוררו בשיכונים שאינם ממוסדים, ו-469 (0.3%) בשיכונים ממוסדים.
בממוצע גרו במשקי הבית היה 2.61 נפשות.
הגיל החציוני היה 35.6 שנים.
שיעור יחידות הדיור הבלתי מאוכלסות היה 1.1%.
עיריית סאניווייל מנוהלת על ידי מועצת העיר.
מועצת עיר מורכבת משבעה חברים שנבחרים על ידי תושבי העיר.
החל מנובמבר 2020, ראש העיר נבחר ישירות לקדנציה של ארבע שנים.
ששת חברי המועצה נבחרים לקדנציה של ארבע שנים.
סגן ראש העיר נבחר מבין ששת חברי מועצת העיר על ידי ראש העירייה ומועצת העיר, ומכהן כהונה של שנה.
מועצת העיר שוכרת את מנכ"ל עירייה שינהל את הפעילות השוטפת של העיר.
סאניווייל היא העיר הגדולה ביותר בארצות הברית המשתמשת במחלקה מיוחדת לביטחון הציבור, עם קצינים שעברו הכשרה מלאה לביצוע שירותי משטרה, כיבוי אש ושירותי רפואת חירום.
משימות הקצין מתחלפות מדי שנה, כאשר חלק ממשימות המומחה נמשכות עד חמש שנים.
המחלקה לביטחון הציבור קיימת בסאניווייל משנת 1950.
בבית המחוקקים של מדינת קליפורניה, סאניווייל מיוצגת על ידי נציג המפלגה הדמוקרטית.
כך גם בבית הנבחרים של ארצות הברית.
נכון ל-16 באוגוסט 2016, היו בסאניווייל 56,030 מצביעים רשומים.
רוב תלמידי העיר בגילאי בתי הספר היסודיים וחטיבות ביניים, לומדים בבתי הספר של המחוז הנמצאים סאניווייל, בעוד שחלק מסוים מהתלמידים לומדים בתי הספר המחוזיים בקופרטינו ובסנטה קלרה.
רוב התלמידים בגילאי בתי הספר התיכוניים, לומדים בתיכון המחוזי תיכון פרמונט שבעיר.
חלק מסוים של תלמידי העיר לומדים בתיכון המחוזי סנטה קלרה.
המחצית האזור הדרומי של סאניווייל הוא בעיקר אזור מגורים, בעוד שרוב החלק של סאניווייל מצפון לכביש 237 מיועד לשימוש תעשייתי.
במחצית הדרומית ישנן מספר שכונות שנבנו בהן המספר הגדול ביותר של בתים מדגם בתי אייכלר בכל רחבי סאניווייל.
באופן ספציפי יותר, ישנם 16 מתחמי דיור המכילים מעל 1100 בתי אייכלר.
בקטע המזרחי הרחוק יותר של רחוב אל קמינו ריאל בסאניווייל יש ריכוז משמעותי של עסקים בבעלות מהגרים הודים.
באזור סאניווייל ישנם 476 דונם של פארקים.
פארקים אלה כוללים את: פארק לאס פלמאס, פארק אורטגה, פארק שבעת הימים, פארק וושינגטון ליד מרכז העיר, שני מסלולי גולף ציבוריים ופארק ביילנדס שהוא אתר הפיקניק השנתי של לינוקס.
הגנים ברחוב צ'ארלס, מהווים את הגן הקהילתי הוותיק והגדול ביותר של סאניווייל.
הם ממוקמים בסמוך לספרייה הציבורית של סאניווייל.
בשנת 2017 בתי הספר המחוזיים המאוחדים של סנטה קלרה חכרו את הגנים ממחוז סנטה קלרה על מנת להקים בהם מיזם חינוכי חקלאי.
כמה כבישים ארציים/פאדרלים וכבישים מהירים עוברים דרך סאניווייל:
– כביש 101 של ארצות הברית
– כביש 85 (הכביש המהיר סטיבנס קריק)